## Zakon o novčanim poticajima i naknadama u poljoprivredi

### NN 29/1994 (11.4.1994.), Zakon o novčanim poticajima i naknadama u poljoprivredi

# ZASTUPNIČKI DOM SABORA REPUBLIKE HRVATSKE

Na temelju članka 89. Ustava Republike Hrvatske, donosim

## ODLUKU

### O PROGLAŠENJU ZAKONA O NOVČANIM POTICAJIMA I NAKNADAMA U POLJOPRIVREDI

Proglašavam Zakon o novčanim poticajima i naknadama u poljoprivredi,
koji je donio Zastupnički dom Sabora Republike Hrvatske na sjednici dana
24. ožujka 1994. godine.

Broj : PA4-42/1-94.

Zagreb, 31. ožujka 1994.

Predsjednik Republike Hrvatske

**dr. Franjo Tuđman, v. r.**

---

## ZAKON

### o novčanim poticajima i naknadama u poljoprivredi

I. TEMELJNE ODREDBE

Članak 1.

Ovim se Zakonom određuje vrsta i visina novčanih poticaja i naknada
u poljoprivredi, osobe koje ostvaruju pravo na novčane poticaje i naknade
za određenu poljoprivrednu proizvodnju ili određene proizvode te način
osiguranja i korištenja tih novčanih poticaja i naknada.

Članak 2.

(1) Novčani poticaj u poljoprivredi, u smislu ovog Zakona jesu novčana
sredstva za poticanje određene poljoprivredne proizvodnje koja je od interesa
za tržište Republike Hrvatske (u daljnjem tekstu: novčani poticaj).

(2) Naknada u poljoprivredi u smislu ovoga Zakona jesu povrat dijela
razlike cijene između proizvođačke cijene i prodajne cijene po kojoj se
kvalitetno poljoprivredno sjeme i sve vrste NPK mineralnih gnojiva prodaju
(u daljnjem tekstu: naknada).

(3) Sredstva za novčani poticaj i naknadu iz stavka 1. i 2. ovoga članka
osiguravaju se u državnom proračunu.

Članak 3.

(1) Pravo na novčani poticaj i naknadu imaju fizičke i pravne osobe
koje obavljaju djelatnost poljoprivrede s prebivalištem ili sjedištem u
Republici Hrvatskoj (u daljnjem tekstu: korisnici), koji proizvode za tržište
Republike Hrvatske.

(2) Korisnici iz stavka 1. ovoga članka dužni su voditi popis o ostvarenim
novčanim poticajima i naknadama.

Članak 4.

Novčani poticaj i naknada isplaćuju se korisnicima putem Zavoda za platni
promet na temelju njihovih zahtjeva.

II. NOVČANI POTICAJI ZA ODREĐENU POLJOPRIVREDNU PROIZVODNJU

Članak 5.

Pravo na novčani poticaj ostvaruje se za poljoprivrednu proizvodnju·

- kravljeg, kozjeg i ovčjeg mlijeka,

- soje, suncokreta, uljane repice, šećerne repe i duhana,

- grožđa na otocima i poluotoku Pelješcu,

- maslina,

- sjemena (sperme) kvalitetnih bikova,

- kvalitetnog rasplodnog podmlatka goveda, svinja, ovaca, koza, konja,
peradi i selekcioniranih matica pčela,

- rasplodnih grla izvornih pasmina goveda, konja, ovaca, koza i ostalih
životinja.

Članak 6.

(1) Novčani poticaj za poljoprivrednu proizvodnju iz članka 5. ovoga
Zakona odreduje se po jedinici proizvoda u protuvrijednosti domaće valute
i iznosi:

1. Za kravlje, ovčje i kozje mlijeko 0,10 DEM po litri

2. Za kvalitetni rasplodni podmladak:

- goveda 400 DEM po grlu

- svinja 120 DEM po grlu

- ovaca i koza 100 DEM po grlu

- konja 500 DEM po grlu

- peradi 4 DEM po komadu

3. Za selekcionirane matice pčela:

4 DEM po komadu 4.

a) za rasplodna grla ugroženih hrvatskih izvornih pasmina - istarsko
govedo 200 000 DEM

b) za rasplodna grla hrvatskih izvornih pasmina - hrvatski posavac 500
DEM po grlu

c) za rasplodna grla izvornih pasmina

- konj lipicanac 300 DEM po grlu

5. Za proizvodnju sjemena(sperme) kvalitetnih bikova:

- elitnih 2.50 DEM po dozi

- dvostruko testiranih 1,70 DEM po dozi

- jednostruko testiranih 1,20 DEM po dozi

- netestiranih 0,80 DEM po dozi

6. Za ispitivanje bikova na vlastiti test (performance test) odabranih
:

- za umjetno osjemenjivanje 1.000 DEM po grlu

- za prirodni pripust 500 DEM po grlu

7. Za ispitivanje tovnih sposobnosti bikova (progeni test) 0,50 DEM
po kg žive vage

8. Za proizvodnju trogodišnjih kvalitetnih muških rasplodnjaka konja
(pastuh) odabranih: - za potrebe pastuharni 1.000 DEM po grlu -za potrebe
zemaljskog uzgoja 500 DEM po grlu

9. za troškove umjetnog osjemenjivanja (po osjemenjenoj plotkinji):

- goveda 2,40 DEM po grlu

- svinja 1,50 DEM po grlu

- ovaca i koza 1,50 DEM po grlu

- konja 3,00 DEM po grlu

10. Za ratarske industrijske kulture:

- soju 0,11 DEM po kg

- suncokret 0,l 1 DEM po kg

- uljanu repicu 0,10 DEM po kg

- šećernu repu 1,30 DEM na 100 kg otocima i poluotoku Pelješcu 700 DEM
po ha

(2) Novčani poticaj za mlijeko isplaćivat će se i:

- pravnoj osobi koja provodi program uzgojno selekcijskog rada u stočarstvu
u Republici Hrvatskoj po obračunskoj litri mlijeka za koju su proizvođači
mlijeka ostvarili novčani poticaj

- u visini od 1,75 DEM na 1.000 litara mlijeka.

- pravnoj osobi koja provodi program zdravstvene zaštite mlijeka po
obračunskoj litri mlijeka za koju su proizvodači ostvarili novčani poticaj

- u visini od 0,35 DEM na 1.000 litara mlijeka.

- pravnoj osobi koja provodi reprodukciju u stočarstvu Republike Hrvatske
po obračunskoj litri mlijeka za koju su proizvođači ostvarili novčani poticaj

- u visini od 0,70 DEM na 1.000 litara mlijeka.

(3) Novčani poticaj iz stavka 1. i 2. ovoga članka isplaćuje se u protuvrijednosti
domaće valute po srednjem tečaju DEM Narodne banke Hrvatske na dan obračuna
novčanog poticaja.

(4) Ministarstvo poljoprivrede i šumarstva dužno je osnovati zakladu
za zaštitu rasplodnih grla izvornih pasmina utvrdenih stavkom 1. točkom
4. ovoga članka kao i za zaštitu svih ostalih izvornih hrvatskih domaćih
pasmina.

Članak 7.

(1) Korisnici novčanog poticaja za kvalitetni rasplodni podmladak iz
članka 5. alineje 6. ovoga Zakona jesu proizvodači kvalitetne rasplodne
stoke koji su upisani u Upisnik proizvođača kvalitetne rasplodne stoke
u skladu s propisima o mjerama za unapređivanje stočarstva.

(2) Novčani poticaj iz stavka 1. ovoga članka isplaćivat će se za rasplodni
podmladak nakon uvođenja rasplodnog podmlatka u Središnji matični popis
muških i ženskih rasplodnih grla, u skladu s propisima o mjerama za unapređivanje
stočarstva.

(3) Novčani poticaj iz stavka 2. ovoga članka ostvaruje se samo jedanput
u proizvodnom životu rasplodnog grla.

(4) Korisnici novčanog poticaja za rasplodni podmladak dužni su rasplodni
podmladak držati u uzgoju propisano vrijeme.

(5) Iznimno, korisnici novčanog poticaja iz stavka 4 ovoga članka mogu
izlučiti iz uzgoja rasplodni podmladak i prije isteka propisanog vremena
ako se utvrde zdravstveni ili poremećaji koji utječu na rasplodnu sposobnost
podmlatka ili ako se utvrdi njegova nezadovoljavajuća proizvodna sposobnost.

Članak 8.

(1) Korisnici novčanog poticaja za troškove umjetnog osjemenjivanja
stoke iz članka 6. stavka 1. točke 9. ovoga Zakona jesu korisnici koji
za oplodnju stoke koriste umjetno osjemenjivanje.

(2) Novčani poticaj iz stavka 1. ovoga članka ostvaruje se za prvo osjemenjivanje
stoke u istom reprodukcijskom procesu.

Članak 9

Novčani poticaj za poljoprivrednu proizvodnju iz članka 5. ovoga Zakona,
proizvedenu i isporučenu tržištu Republike Hrvatske u tekućoj godini, ostvaruje
se najkasnije do 31. siječnja iduće godine.

Članak 10.

(1) Način i postupak za ostvarivanje novčanih poticaja, vrijeme u kojem
je korisnik dužan držati u uzgoju rasplodni podmladak i obrasce popisa
o ostvarenim novčanim poticajima propisuje ministar poljoprivrede i šumarstva
(u daljnjem tekstu: ministar).

(2) Ovlašćuje se ministar da u propisu iz stavka 1. ovoga članka propiše
prekršaje te odredi novčane kazne za te prekršaje.

III. NAKNADA ZA KVALITETNO POLJOPRIVREDNO SJEME I MINERALNA GNOJIVA

Članak 11

Naknada se ostvaruje za kvalitetno poljoprivredno sjeme pšenice, raži,
ječma, kukuruza, šećerne repe, soje, suncokreta, uljane repice, duhana,
krumpira, crvene djeteline, lucerne, travnih smjesa, i sve vrste NPK mineralnih
gnojiva (u daljnjem tekstu: NPK gnojiva).

Članak 12.

Sredstva za naknadu osiguravaju se za sve količine kvalitetnog poljoprivrednog
sjemena i NPK gnojiva, prodanih i isporučenih korisnicima za upotrebu u
poljoprivredi u Republici Hrvatskoj.

Članak 13.

(1) Korisnici naknade su proizvođači ili dorađivači kvalitetnog poljoprivrednog
sjemena i proizvođači NPK gnojiva, za prodane i isporučene količine tih
proizvoda iz domaće proizvodnje, pravnim i fizičkim osobama koje ih koriste
za proizvodnju u poljoprivredi na teritoriju Republike Hrvatske.

(2) Korisnici naknade iz stavka 1. ovoga članka pri prodaji svojih proizvoda
dužni su kupcima umanjiti prodajnu cijenu tih proizvoda za iznos naknade.

Članak 14.

(1) Naknada za proizvode iz članka 11. ovoga Zakona određuje se u protuvrijednosti
domaće valute i iznosi:

1. Za kvalitetno poljoprivredno sjeme:

- pšenice 0,12 DEM po kg

- raži 0,12 DEM po kg

- ječma 0,12 DEM po kg

- kukuruza 0,80 DEM po kg

- šećerne repe 18,00 DEM po sjemenskoj jedinici

- soje 0,30 DEM po kg

- suncokreta 2,00 DEM po kg

- uljane repice 0,70 DEM po kg

- duhana 1,528 DEM po kg

- krumpira 0,24 DEM po kg

- djeteline l,56 DEM po kg

- lucerne 1,56 DEM po kg

- travne smjese 1,60 DEM po kg

2. Za NPK gnojiva u prosjeku od 0,087 DEM po kg.

(2) Naknada iz stavka 1. ovoga članka isplaćuje se u protuvrijednosti
domaće valute po srednjem tečaju DEM Narodne banke Hrvatske na dan obračuna
naknade.

Članak 15.

(1) Naknadu za proizvode iz članka 11. ovoga Zakona ostvaruju korisnici
naknade za iste vrste, partije i količine kvalitetnog poljoprivrednog sjemena
i NPK gnojiva, jedanput do njihove upotrebe u poljoprivredi.

(2) Naknada za proizvode iz stavka 1. ovoga članka proizvedene i isporučene
korisnicima s teritorija Republike Hrvatske u tekućoj godini, ostvaruje
se najkasnije do 31 siječnja iduće godine.

Članak 16

(1) Način i postupak ostvarivanja naknade i obrasce popisa o naknadi
za kvalitetno poljoprivredno sjeme i NPK gnojiva propisuje ministar.

(2) Ovlašćuje se ministar da u propisu iz stavka 1. ovoga članka propiše
prekršaje te odredi novčane kazne za te prekršaje.

IV. NADZOR

Članak 17.

(1) Upravni nadzor nad provedbom ovoga Zakona i propisa donesenih na
temelju njega obavlja Ministarstvo poljoprivrede i šumarstva (u daljnjem
tekstu: Ministarstvo) i Ministarstvo financija.

(2) Inspekcijske poslove u provedbi ovoga Zakona i propisa donesenih
na temelju njega u prvom stupnju obavljaju županijski uredi i gradski ured
Grada Zagreba nadležni za poslove poljoprivrede i veterinarske inspekcije
(u daljnjem tekstu: županijska inspekcija), a u drugom stupnju Ministarstvo.

(3) lnspekcijski nadzor provode poljoprivredni i veterinarski inspektori
županijske inspekcije te poljoprivredni i veterinarski inspektori u Ministarstvu
u skladu s ovim Zakonom, propisima o zdravstvenoj zaštiti životinja i veterinarskoj
djelatnosti te propisima o mjerama za unapređivanje stočarstva.

Članak 18.

(1) Županijska inspekcija obavlja sve poslove inspekcijskog nadzora,
osim poslova za koje je ovim Zakonom određeno da ih neposredno obavlja
Ministarstvo.

(2) Poljoprivredni inspektor županijske inspekcije, u provedbi inspekcijskog
nadzora:

1. provodi uvid u popis isprave koje se odnose na ostvarivanje novčanog
poticaja za mlijeko, ratarske industrijske kulture, plodove maslina, kvalitetni
rasplodni podmladak i naknade za kvalitetno poljoprivredno sjeme,

2. naređuje povrat novčanog poticaja ostvarenog za one količine mlijeka
koje glede kakvoće ne odgovaraju propisu o zaštitnoj cijeni mlijeka,

3. naređuje povrat novčanog poticaja ostvarenog za soju, suncokret,
uljanu repicu, šećernu repu, plodove masline i list duhana ako glede kakvoće
ne odgovaraju propisima o stavljanju u promet na unutarnjem tržištu, odnosno
na udovoljavaju uvjetima odredenim propisima o zaštitnim cijenama tih proizvoda,

4 naređuje povrat novčanog poticaja ostvarenog za kvalitetni rasplodni
podmladak ako nije uveden u Središnji matični popis muških i ženskih rasplodnih
grla,

5. naređuje korisniku povrat naknade ostvarene za kvalitetno poljoprivredno
sjeme ako nije umanjio cijenu zu prodane i isporučene količine tih proizvoda
za iznos naknade ili ako proizvode za koje je ostvario naknadu isporučuju
pravnim i fizičkim osobama koje imaju sjedište, odnosno prebivalište izvan
teritorija Republike Hrvatske,

6. naređuje otklanjanje nedostataka pri vodenju popisa za novčane poticaje
i naknade,

7. provjerava udovoljava li korisnik prava na novčani poticaj i naknadu
uvjetima za ostvarivanje tog prava,

8. poduzima druge mjere i druge radnje za koje je ovlašten propisima
o mjerama za unapredivanje stočarstva.

9. izvješćuje nadležna tijela državne uprave o uočenim nepravilnostima
i traži provođenje odredenog postupka ako sam nije ovlašten izravno postupiti,

10. prikuplja podatke i obavljesti od odgovornih osoba, svjedoka, vještaka
i drugih osoba kada je to potrebno za obavljanje njegovih poslova,

11. podnosi zahtjev za pokretanje prekršajnog postupka radi povrede
odredaba ovoga Zakona i propisa donesenih na temelju njega.

(3) Veterinarski inspektor županijske inspekcije, u provedbi inspekcijskog
nadzora:

1. provodi uvid u popis i isprave koje se odnose na ostvarivanje novčanog
poticaja za troškove umjetnog osjemenjivanja,

2 naređuje povrat novčanog poticaja ostvarenog za troškove umjetnog
osjemenjivanja ako podaci iz mjesečnog izvješća o izvršenom prvom umjetnom
osjemenjivanju u istom reprodukcijskom procesu nisu u skladu s propisanim
podacima o dokumentaciji prema propisu o vodenju dokumentacije i popisa
te dostavljanju izvješća o obavljanju veterinarske djelatnosti,

3. naređuje povrat novčanog poticaja ako korisnik ne umanji cijenu troškova
umjetnog osjemenjivanja po jednoj plotkinji u visini ostvarenog novčanog
poticaja,

4. naređuje otklanjanje nedostataka pri vodenju popisa za novčane poticaje,

5. provjerava udovoljava li korisnik prava na novčani poticaj uvjetima
za ostvarivanje tog prava,

6. izvješćuje nadležna tijela državne uprave o uočenim nepravilnostima
i traži provođenje određenog postupka, ako sam nije ovlašten izravno postupiti,

7. prikuplja podatke i obavijesti od odgovornih osoba, svjedoka, vještaka
i drugih osoba kada je to potrebno za obavljanje njegovih poslova,

8. podnosi zahtjeve za pokretanje prekršajnog postupka radi povrede
odredaba ovoga Zakona i propisa donesenih na temelju njega,

9. poduzima druge mjere i druge radnje za koje je ovlašten propisima
o zdravstvenoj zaštiti životinja i veterinarskoj djelatnosti.

Članak 19.

U provedbi inspekcijskog nadzora Ministarstvo:

1. provodi uvid u popis i isprave koje se odnose na ostvarivanje novčanog
poticaja za: proizvodnju grožda na otocima i poluotoku Pelješcu, provedbu
programa uzgojno selekcijskog rada u stočarstvu, zdravstvene zaštite mlijeka
i reprodukcije u stočarstvu, proizvodnju sjemena (sperme) kvalitetnih bikova,
proizvodnju rasplodnih grla izvornih pasmina goveda i konja, ispitivanje
bikova na progeni i performance test, proizvodnju kvalitetnih muških rasplodnjaka.

2. provodi uvid u popis i isprave koje se odnose na ostvarivanje naknade
za NPK gnojiva

3. provjerava udovoljava li korisnik prava na novčani poticaj i naknadu
uvjetima za ostvarivanje tog prava,

4. naređuje povrat novčanog poticaja ostvarenog za tekuću godinu ukoliko
korisnik poticaja ne uzgaja i drži rasplodno grlo izvornih pasmina goveda
i konja u skladu s Programom očuvanja izvornih pasmina te ukoliko grlo
za koje je ostvaren novčani poticaj ne drži u uzgoju godinu dana od dana
isplate novčanog poticaja,

5. naređuje povrat poticaja ostvarenog od korisnika koji nije upisan
u Upisnik proizvođača grožđa i ako ne uzgaja sorte grožda dopuštene propisom
o rajonizaciji vinogradarskih područja, proizvodnji i prometu grožđa i
proizvoda od grožda i vina te označavanju i zaštiti geografskog podrijetla
imena i oznake vina,

6. naređuje povrat novčanog poticaja ukoliko korisnik ne koristi novčani
poticaj u skladu sa ugovorima zaključenim o povredi programa zdravstvene
zaštite mlijeka, uzgojno selekcijskog rada i reprodukcije u stočarstvu
Republike Hrvatske,

7. naređuje otklanjanje nedostataka u vođenju popisa za novčane poticaje
i naknade,

8. naređuje korisniku povrat naknade ostvarene za NPK gnojiva i kvalitetno
sjeme duhana ako nije umanjio cijenu za prodane i isporučene količine tog
proizvoda za iznos naknade, ili ako proizvode za koje je ostvario naknadu
isporuči pravnim i fizičkim osobama koje imaju sjedište odnosno prebivalište
izvan teritorija Republike Hrvatske,

9. izvješćuje nadležna tijela državne uprave o uočenim nepravilnostima
i traži provođenje odredenog postupka, ako sama nije ovlaštena izravno
postupiti,

10. prikuplja podatke i obavijesti od odgovornih osoba, svjedoka, vještaka
i drugih osoba kada je to potrebno za obavljanje poslova,

11. podnosi zahtjev za pokretanje prekršajnog postupka radi povrede
odredaba ovoga Zakona i propisa donesenih na temelju njega.

12. poduzima druge mjere i druge radnje za koje je ovlaštena propisima
o mjerama za unapređivanje stočarstva te propisima o zdravstvenoj zaštiti
životinja i veterinarskoj djelatnosti.

Članak 20.

Poljoprivredni i veterinarski inspektor u provedbi inspekcijskog nadzora
vodi postupak i donosi rješenje, kada je za to ovlašten ovim Zakonom i
propisima donesenim na temelju njega.

Članak 21.

(1) Protiv rješenja Ministarstva donesenih na temelju ovoga Zakona u
prvom stupnju nije dopuštena žalba već se može pokrenuti upravni spor.

(2) Žalba protiv rješenja donesenih na temelju ovoga Zakona ne zadržava
izvršenje rješenja.

Članak 22.

Pravne i fizičke osobe čiji rad podliježe inspekcijskom nadzoru, dužne
su omogućiti obavljanje nadzora i pružiti potrebne podatke i obavijesti.

V. KAZNENE ODREDBE

Članak 23

(1) Novčanom kaznom u protuvrijednosti domaće valute od 10.000 do 15.000
DEM kaznit će se za prekršaj pravna ili fizička osoba:

1. ako ostvari novčani poticaj suprotno članku 3. stavku 1. ovoga Zakona,

2. ako ostvari naknadu suprotno članku 13. stavku 1. ovoga Zakona.

(2) Za prekršaj iz stavka 1. ovoga članka kaznit će se i odgovorna osoba
u pravnoj osobi novčanom kaznom u protuvrijednosti domaće valute od 2.500
do 5.000 DEM.

Članak 24.

(1) Novčanom kaznom u protuvrijednosti domaće valute od 1.500 do 3.000
DEM kaznit će se za prekršaj pravna ili fizička osoba:

1. ako ostvari novčani poticaj suprotno članku 7. stavku 3. ovoga Zakona,

2. ako kvalitetni rasplodni podmladak ne drži u uzgoju propisano vrijeme
(članak 7. stavak 4.),

3. ako ostvari novčani poticaj suprotno članku 8. stavku 2. ovoga Zakona,

4. ako pri prodaji svojih proizvoda ne umanji kupcima prodajnu cijenu
tog proizvoda za iznos naknade (članak 13. stavak 2.),

5. ako ostvari naknadu suprotno članku 15. stavku 1. ovoga Zakona,

6. ako ne postupi po naređenim mjerama poljoprivrednog ili veterinarskog
inspektora (članak 18. i 19.),

7. ako ne omogući obavljanje nadzora i ne pruži potrebne podatke i obavijesti
(članak 22.).

(2) Za prekršaj iz stavka 1. ovoga članka kaznit će se i odgovorna osoba
u pravnoj osobi novčanom kaznom u protuvrijednosti domaće valute od 500
do 1.000 DEM.

Članak 25.

(1) Novčanom kaznom u protuvrijednosti domaće valute od 300 do 800 DEM
kaznit će se za prekršaj pravna ili fizička osoba ako ne vodi propisani
popis (članak 3. stavak 2.)

(2) Za prekršaj iz stavka 1. ovoga članka kaznit će se i odgovorna osoba
u pravnoj osobi novčanom kaznom u protuvrijednosti domaće valute od 250
do 500 DEM.

Članak 26.

Za prekršaje iz članka 23. do 25. ovoga Zakona, uz novčane kazne, izreći
će se i zaštitna mjera oduzimanja ostvarenog novčanog poticaja ili naknade
koji su ostvareni odnosno nastali prekršajem.

Članak 27.

Iznosi novčanih kazni iz članka 23. do 25. ovoga Zakona obračunavaju
se po srednjem tečaju DEM Narodne banke Hrvatske na dan naplate kazne.

VI. PRIJELAZNE I ZAVRŠNE ODREDBE

Članak 28.

(1) Propise na temelju ovlaštenja iz ovoga Zakona donijet će ministar
u roku od tri mjeseca od dana stupanja na snagu ovoga Zakona.

(2) Do donošenja propisa iz stavka 1 ovoga članka ostaju na snazi:

1. Pravilnik o načinu i postupku ostvarivanja regresa za kvalitetno
poljoprivredno sjeme i NPK mineralna gnojiva ("Narodne novine",
br. 3/94.),

2. Pravilnik o načinu i postupku za ostvarivanje premije za određene
proizvode u poljoprivredi ("Narodne novine", br. 3/94.).

Članak 29.

Stupanjem na snagu ovoga Zakona prestaje važiti Uredba o premijama za
određene proizvode u poljoprivredi i regresu za kvalitetno poljoprivredno
sjeme i mineralna gnojiva ("Narodne novine", br. 116/93).

Članak 30.

Ovaj Zakon stupa na snagu osmoga dana od dana objave u "Narodnim
novinama".

Klasa: 320-02/94-01/06

Zagreb, 24. ožujka 1994.

ZASTUPNIČKI DOM SABORA REPUBLIKE HRVATSKE

Predsjednik Zastupničkog doma Sabora

**Stjepan Mesić, v. r.**

Zakon, NN 29/1994-508